Kiachta
Kiachta (rus. Кяхта, bur. Хяагта) – miestas Rusijoje, pietų Buriatijoje, Mongolijos pasienyje, 234 km į pietus nuo Ulan Udės, į šiaurės rytus nuo Suche Batoro. Rajono centras. Pro miestą eina Ulan Udės–Ulan Batoro plentas (yra pasienio postas), už 35 km į Nauškių geležinkelio stotis. Maisto, tekstilės pramonė. Yra krašto muziejus, Suche Batoro muziejus, dramos teatras. Yra išlikę XIX a. klasicistinių statinių – Šv. Trejybės, Prisikėlimo cerkvės, svečių namai.